Weermag op gereedheidsgrondslag geplaas | Maroela Media
Pres. Cyril Ramaphosa het Maandagaand 'n algehele landswye afsondering van 21 dae afgekondig wat Donderdag, 26 Maart 2020 om 00:00 ingestel word. Dit volg skaars 'n week ná die president 'n nasionale ramptoestand in die land verklaar het.
Volgens 'n geklassifiseerde dokument in Maroela Media se besit het die hoof van die SANW, genl. Solly Shoko, toestemming gegee dat duisende lede van die Leër-Infanteriekorps landswyd ontplooi word.
Die dokument sê die handhawing van wet en orde is steeds hoofsaaklik 'n funksie van die polisie maar dat omstandighede die ondersteuning van die weermag noodsaak. Die onderskeie magte word gemaan om nie mekaar se funksies oor te neem nie, hoewel die weermag wel inhegtenisnemings mag uitvoer.
Weermaglede sal met hul R4-gewere diens doen en sal van Casspir- en Mamba-voertuie tydens die operasie gebruik maak.
Die opdrag sal ten minste 21 dae van krag wees maar kan tot drie maande duur en sal ten einde loop wanneer die korona-pandemie onder beheer gebring is. Alle weermaglede se verlof is ook gekanselleer.
Só lyk kanse vir beurtkrag Dinsdag
Nou skielik word weermag gebruik…..interesant die weermag kon lankal gebruik geword het om polisie te help en veral plaasmoorde te help bekamp.Regering is n grap!!
Die weermag beïndruk my gladnie ,wat help dit jy maak seker jou burgers is onder huisarres maar die grense le oop en afrika stroom in.
Kom ons kyk wat die ongedissiplineerde lot kan regkry.
Wil hulle nou die wierus dood skiet met hulle R4 gewere is die wierus nou n mens ?
As die papaja die hek tref, lyk die Weermag (die Leer, Lugmag en Vloot) maar vir my so 'effe' dun.
"The SA National Defence Force (SANDF) personnel strength last year (2019) was 73 844 with 219 generals and admirals heading up the country's military."